CELEX: 62012CA0276
Language: el
Date: 2013-10-22 00:00:00
Title: Υπόθεση C-276/12: Απόφαση του Δικαστηρίου (τμήμα μείζονος συνθέσεως) της 22ας Οκτωβρίου 2013 [αίτηση του Nejvyšší správní soud (Τσεχική Δημοκρατία) για την έκδοση προδικαστικής αποφάσεως] — Jiří Sabou κατά Finanční ředitelství pro hlavní město Prahu (Οδηγία 77/799/ΕΟΚ — Αμοιβαία συνδρομή των αρχών των κρατών μελών στον τομέα των άμεσων φόρων — Ανταλλαγή πληροφοριών κατόπιν αιτήσεως — Φορολογική διαδικασία — Θεμελιώδη δικαιώματα — Όρια των υποχρεώσεων του αιτούντος κράτους μέλους και του κράτους μέλους προς το οποίο υποβάλλεται η αίτηση έναντι του φορολογουμένου — Δεν υφίσταται υποχρέωση ενημερώσεως του φορολογουμένου για την αίτηση παροχής συνδρομής — Δεν υφίσταται υποχρέωση κλήσεως του φορολογουμένου να παραστεί στην εξέταση μαρτύρων — Δικαίωμα του φορολογουμένου να αμφισβητήσει τις ανταλλαγείσες πληροφορίες — Ελάχιστο περιεχόμενο των ανταλλαγεισών πληροφοριών)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/16
            
         Απόφαση του Δικαστηρίου (τμήμα μείζονος συνθέσεως) της 22ας Οκτωβρίου 2013 [αίτηση του Nejvyšší správní soud (Τσεχική Δημοκρατία) για την έκδοση προδικαστικής αποφάσεως] — Jiří Sabou κατά Finanční ředitelství pro hlavní město Prahu
   (Υπόθεση C-276/12) (1)
   
   (Οδηγία 77/799/ΕΟΚ - Αμοιβαία συνδρομή των αρχών των κρατών μελών στον τομέα των άμεσων φόρων - Ανταλλαγή πληροφοριών κατόπιν αιτήσεως - Φορολογική διαδικασία - Θεμελιώδη δικαιώματα - Όρια των υποχρεώσεων του αιτούντος κράτους μέλους και του κράτους μέλους προς το οποίο υποβάλλεται η αίτηση έναντι του φορολογουμένου - Δεν υφίσταται υποχρέωση ενημερώσεως του φορολογουμένου για την αίτηση παροχής συνδρομής - Δεν υφίσταται υποχρέωση κλήσεως του φορολογουμένου να παραστεί στην εξέταση μαρτύρων - Δικαίωμα του φορολογουμένου να αμφισβητήσει τις ανταλλαγείσες πληροφορίες - Ελάχιστο περιεχόμενο των ανταλλαγεισών πληροφοριών)
   2013/C 367/27
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší správní soud
   
      Διάδικοι στην υπόθεση της κύριας δίκης
   
   Jiří Sabou
   
      κατά
   
   Finanční ředitelství pro hlavní město Prahu
   
      Αντικείμενο
   
   Αίτηση προδικαστικής αποφάσεως — Nejvyssí správní soud — Ερμηνεία των άρθρων 1, 2, 6, 7, παράγραφος 1, και 8, παράγραφος 1, της οδηγίας 77/799/ΕΟΚ του Συμβουλίου, της 19ης Δεκεμβρίου 1977, περί της αμοιβαίας συνδρομής των αρμοδίων αρχών των κρατών μελών στον τομέα των αμέσων φόρων (ΕΕ ειδ. έκδ. 09/001, σ. 86), και του άρθρου 41, παράγραφος 2, στοιχείο α', του Χάρτη των Θεμελιωδών Δικαιωμάτων της Ευρωπαϊκής Ένωσης (ΕΕ C 303, σ. 1) — Θεμελιώδη δικαιώματα του φορολογουμένου στο πλαίσιο κινηθείσας εις βάρος του φορολογικής διαδικασίας, όπως το δικαίωμά του να ενημερωθεί για την απόφαση της αρμόδιας αρχής κράτους μέλους να υποβάλει αίτηση παροχής πληροφοριών, το δικαίωμά του να συμπράξει στη σύνταξη της εν λόγω αιτήσεως, το δικαίωμά του να ενημερωθεί εκ των προτέρων σχετικά με την εξέταση μαρτύρων στο κράτος από το οποίο ζητούνται οι πληροφορίες και να παραστεί στην εξέταση αυτή, καθώς και το δικαίωμά του να αμφισβητήσει την ορθότητα των πληροφοριών που παρασχέθηκαν από την αρμόδια αρχή του ως άνω κράτους
   
      Διατακτικό
   
   
               1)
            
            
               Το δίκαιο της Ένωσης, όπως προκύπτει ιδίως από την οδηγία 77/799/ΕΟΚ του Συμβουλίου, της 19ης Δεκεμβρίου 1977, σχετικά με την αμοιβαία συνδρομή των αρμοδίων αρχών των κρατών μελών στον τομέα των άμεσων φόρων και των φόρων επί των ασφαλίστρων, όπως έχει τροποποιηθεί από την οδηγία 2006/98/ΕΚ του Συμβουλίου, της 20ής Νοεμβρίου 2006, και από το θεμελιώδες δικαίωμα ακροάσεως, έχει την έννοια ότι δεν απονέμει στον φορολογούμενο κράτους μέλους ούτε το δικαίωμα να ενημερωθεί για την αίτηση παροχής συνδρομής την οποία υπέβαλε το κράτος αυτό προς άλλο κράτος μέλος προκειμένου, ιδίως, να επαληθεύσει τα δεδομένα που παρεσχέθησαν από τον ως άνω φορολογούμενο στο πλαίσιο της δηλώσεώς του φόρου εισοδήματος, ούτε το δικαίωμα να συμπράξει στη σύνταξη της αιτήσεως προς το κράτος μέλος από το οποίο ζητούνται οι πληροφορίες, ούτε το δικαίωμα να παρίσταται στην εξέταση μαρτύρων την οποία διοργανώνει το τελευταίο αυτό κράτος.
            
         
               2)
            
            
               Η οδηγία 77/799, όπως έχει τροποποιηθεί από την οδηγία 2006/98, δεν ρυθμίζει το ζήτημα των όρων υπό τους οποίους ο φορολογούμενος δύναται να αμφισβητήσει την ορθότητα των πληροφοριών που διαβιβάζονται από το κράτος μέλος προς το οποίο υποβάλλεται η αίτηση και δεν επιβάλλει ιδιαίτερες απαιτήσεις ως προς το περιεχόμενο των διαβιβαζόμενων πληροφοριών.
            
         
      (1)  ΕΕ C 273 της 8.9.2012, σ. 3.